In Nomine Domini nostri Jesu Christi,  Dei æterni, HLOTHARIUS divinâ ordinante providentiâ Imperator Augustus. Decet imperialem sublimitatem, ut devotè sibi famulantium precibus, pietatis suæ aurem accommodet,  effectum concedat: quatinùs in suis obsequiis, eorum animos semper reddat adtentiores. Igitur omnium fidelium sanctæ Dei Ecclesiæ, ac nostrorum, præsentium videlicèt  futurorum noverit industria, quia Matfredus vir inluster, Comes ac Ministerialis noster, petiit excellentiam nostram, ut cuidam vassallo nostro, Immoni nomine, aliquantùm ex rebus juris nostri, quibus ipse in pago Lugdunense ordine possidebat beneficiario, ad proprium concederemus, ac per præceptum nostrum largitemur. Cujus petitioni libentissimè adquiescentes, has nostræ mansuetudinis litteras fieri decrevimus, per quas memorato Immoni in præscripto pago Lugdunense,  in villâ Buciaco, mansum dominicatum unum cum capellam:  alios mansos septem:  inter Lupiniacum  Vialcum mansos dominicatos duos, cum capellam:  alios mansos sex, cum pertinentiis  adjacentiis eorum; cum terris videlicèt, campis cultis  incultis, vineis, silvis, pratis, pascuis, aquis aquarúmque decursibus, molendinis, exitibus  regressibus, necnon  mancipiis utriúsque sexus ibidem justè  legaliter pertinentibus, ad proprium concedimus,  de jure nostro in jus ac dominationem ipsius Immoni transfundimus, jure hæreditario ad habendum: ut faciat indè potissimâ à nobis perceptâ licentiâ, quicquid elegerit, vel voluerit, absque alicujus potestatis contradictione, vel repetitione seu qualibet refragatione. Ita tamen ut nusquam à nostrâ discedat fidelitate, sed immobiliter in nostris perseveret obsequiis absque aliquâ tergiversatione. Et ut hæc auctoritas rata  stabilis permaneat, manu propria subter eam firmavimus,  anuli nostri impressione adsignari jussimus. Signum HLOTHARII Serenissimi Imperatoris. Ego Erkambaldus notarius ad vicem Agilmari recognovi  subscripsi. Data XVIII. Kalendas Januarii, anno Christo propicio Imperii Domni HLotharii piissimi Augusti in Italiâ XXIIII.  in Franciâ IIII. Indictione VI. Actum Duirâ Palatio Regio, in Dei nomine feliciter, amen. Restant vestigia sigilli membranæ affixi.